Document ID: /roh_data/filtered/fineweb-2-filterrobots_roh.jsonl.gz/16486

Janka è numnadamain bunamain collidà cun in lavurer da pista. Sin Facebook ha el scrit tranter auter: «Ins sa dumonda mintg'onn, quant ditg che la FIS vul anc surdar cursas a quest organisatur. Tge sto anc capitar? Na basti betg che Matthias Lanzinger ha pers lezza giada sia chomma sut, perquai ch'i ha mancà in helicopter?»
Grev accident da Lanzinger
Matthias Lanzinger era crudà il mars 2008 durant in super-G a Kvitfjell. Dus dis pli tard avev'ins stuì amputar ad el la chomma sut sanestra.
RR novitads 18:00